stanford-oval/wikipedia huggingface dataset:
Alpenliga

Alpenliga oli kansainvälinen jääkiekkoliiga vuosina 1991–1999. Liigaan osallistui joukkueita Itävallasta, Italiasta ja Sloveniasta.
Vuoden 1999 jälkeen Alpenliga korvattiin Interligalla, joka pelattiin vuonna 1999–2000. Siihen osallistui kahdeksan joukkuetta Itävallasta, Unkarista ja Sloveniasta mukaan lukien HC Alba Volan, HK Acroni Jesenice, Dunaferr SE, VEU Feldkirch, EC Klagenfurter, HK Olimpija, VSV Villach ja WEV Wiener, jotka pelasivat ensimmäisellä kaudella. Liigan voittaja oli VSV Villach ja pudotuspelien mestari oli EC Klagenfurter.
Yhden kauden jälkeen joitain joukkueita siirtyi Österreichische Eishockey-Ligaan.
Alpenliga -mestarit

1991–92 HC Devils Milano
1992–93 HC Alleghe
1993–94 HC Bolzano
1994–95 HC Bolzano ¹
1995–96 VEU Feldkirch
1996–97 VEU Feldkirch
1997–98 VEU Feldkirch
1998–99 VEU Feldkirch
¹ 6 maan turnaus
Svenska Akademien (yhtye)

| Svenska Akademien |
| --- | --- |
 Svenska Akademien Uppsala Reggae Festivaleilla, vuonna 2009.
Tiedot
Toiminnassa:  1999–
Tyylilaji:  hip hop, ragga
Kotipaikka:   Landskrona, Ruotsi
Laulukieli:  ruotsi
Jäsenet:  Kenneth Björklund   Johan Kammargården   Ivan Olausson-Klatil   Carl-Martin Vikingsson   Lars Thörnblom   Agnes Olsson   Simon Vikokel  
Entiset jäsenet:  Leia Gärtner   Patrik Nord   Kristoffer Hellman   Joseph Rowe  
Levy-yhtiö:  SwingKids   Bad Taste Records  
Aiheesta muualla
www.svenskaakademien.just.nu
Infobox OKNimi-testi OK: 
Svenska Akademien on ruotsalainen reggae/hip hop/ragga -yhtye. Yhtyeen perustivat vuonna 1999 Carl-Martin Vikingsson, Simon Vikokel ja Kristoffer Hellman.
Yhtye on julkaissut viisi albumia ja viisi singleä.
Jäsenet

Kenneth Björklund - rummut
Johan ”Räven” Pettersson – kosketinsoitin ja laulu
Ivan ”General Knas” Olausson-Klatil - laulu
Carl-Martin ”Sture Allén d.y” Vikingsson - laulu
Lars ”Lars på bas” Thörnblom - basso
Agnes Olsson – kosketinsoitin ja laulu
Simon ”Don Cho” Vikokel – kitara ja laulu
Diskografia > Albumit

2001 - Snapphaneklanen (EP)
2002 – Med anledning av
2004 – Tändstickor för mörkrädda
2005 – Resa sig opp
2005 – Upphovsmännen till den skånska raggan
2007 - Gör det ändå!
Diskografia > Singlet

2001 – Snapphaneklanen
2002 – Rötter
2004 - Psalm för mörkrädda
2005 - Du vill så du kan
2007 - Vakna
Aiheesta muualla

Svenska Akademien kotisivut (Arkistoitu – Internet Archive)
Andrew Smith

Andrew Smith, 1835
Andrew Smith (3. joulukuuta 1797, Hawick, Roxburghshire – 12. elokuuta 1872) oli skotlantilainen eläintieteilijä, kirurgi ja tutkimusmatkailija.
Smith opiskeli lääketiedettä Edinburghin yliopistossa ja valmistui 1819. Sitä ennen hän oli liittynyt armeijan lääkintähuoltojoukkoihin 1816. Hänet komennettiin Grahamstowniin Etelä-Afrikkaan 1820 valvomaan eurooppalaisten sotilaiden lääkintähuoltoa. 1822 hän sai komennuksen Albanyn alueelle, josta käsin hän johti tieteellistä retkikuntaa sisämaahan. Useita kertoja hänet lähetettiin bantuheimojen luo. 1824 hän vieraili Kaffrariassa ja teki tutkimuksia xhosaheimon tavoista. 1825 Kapmaan kuvernööri Charles Somerset nimitti Smithin ensimmäiseksi Etelä-Afrikan luonnonhistoriallisen museon pääjohtajaksi Kapkaupungissa.
1828 Smith lähetettiin Namaqualandiin raportoimaan bushmanien elinoloista, ja kokemuksistaan hän kirjoitti teoksen On the origin and history of the Bushmen 1831. Samana vuonna alkoi liikkua huhuja levottomuuksista idässä ja kuvernööri Lowry Cole lähetti Smithin Nataliin tammikuussa 1832. Täällä hän haastatteli Dingaania ja raportoi Colelle. Hänen raporttinsa aiheutti kiinnostusta Kapmaan liikemiespiireissä ja paljolti sen ansiosta Iso-Britannia otti haltuunsa Port Natalin 1844. Kauppiaiden raportit Orange Riverin pohjoispuolelta 1833 johtivat Smithin puolitoista vuotta kestäneeseen matkaan Basutomaahan, Kurumaniin, Mzilikazi tukialueelle ja niinkin kauas pohjoiseen kuin Magaliesbergiin. Charles Davidson Bell matkusti mukana retkikunnan taiteilijana. Smithin Report of the expedition for exploring Central Africa julkaistiin 1836. Outoa kyllä, mutta ainoastaan kaksi lyhyttä raporttia julkaistiin hänen palattuaan Kapkaupunkiin 1836, vaikka hänen päiväkirjansa myöhemmin toimitti Percival R. Kirby ja sen julkaisi Van Riebeeck Society vuosina 1939-40 nimellä The Diary of Dr. Andrew Smith, Director of the 'Expedition for Exploring Central Africa', 1834-36.
Smith tapasi Charles Darwinin (1809-1882), kun tämä käväisi 1836 Kapmaassa HMS Beaglella. Darwin mainitsee Smithin kirjeenvaihdossaan ja kirjoituksissaan. Darwin ylisti Smithiä tämän saadessa Royal Societyn jäsenyyden 1857.
Smith muutti takaisin Englantiin tammikuussa 1837. Hän julkaisi 5-osaisen teoksen Etelä-Afrikan eläimistä 1838–1850, Illustrations of the Zoology of South Africa. Hän eteni nopeasti urallaan ja 1853 hänestä tuli armeijan lääkintähuollon pääjohtaja. Hän oli vastuussa Krimin sodan lääkintähuollosta. Työstään hän sai huomattavia kunnianosoituksia eri yliopistoilta ja oppineiden yhteisöiltä. Sairastuminen pakotti hänet luopumaan virastaan 1858. Samana vuonna hänet lyötiin ritariksi (Knight Commander of the Bath).
Smith nimesi lukuisia lajeja, muun muassa kosteikkofrankoliinin.
Amerikan Suomalainen (Hancock)

Amerikan Suomalainen (vuoteen 1896 saakka Kuparisaaren Sanomat) oli Michiganin Hancockissa vuosina 1894–1899 ilmestynyt amerikansuomalainen sanomalehti.
Emil Hendricksonin perustama viikkolehti Kuparisaaren Sanomat oli vuonna 1881 lakanneen Sankarin Maineen jälkeen seuraava Hancockissa ilmestynyt suomenkielinen sanomalehti. Se siirtyi oston kautta Victor Burmanille, joka muutti lehden nimeksi Amerikan Suomalainen. Vuonna 1899 Burman myi lehden calumetilaiselle yhtiölle, joka alkoi julkaista sitä nimellä Suometar.
Amerikan Suomalainen -nimellä on ilmestynyt myös toinen lehti Massachusettsin Fitchburgissa vuosina 1926–1930.
Tampereen palomuseo

| Tampereen palomuseo |
| --- | --- |
 Palomuseon näyttelyä vuonna 2019.
Tyyppi:  erikoismuseo
Sijainti:  Keskuspaloasema Satakunnankatu 16 Jussinkylä, Tampere
Perustettu:  1998
Ylläpitäjä:  Pirkanmaan pelastuslaitos 
Kotisivut:  Tampereen palomuseo
Koordinaatit:  61°30′05″N, 23°45′56″E
 fiTampereen palomuseo 
    
Tampereen palomuseo on Tampereen keskuspaloaseman yhteydessä toimiva erikoismuseo, joka tarjoaa tietoa palokunnan työstä ja Pirkanmaan pelastuslaitoksen historiasta. Museon perustivat eläkkeellä olevat palomiehet 1990-luvulla. Ensimmäinen näyttely valmistui vuonna 1998, ja se pysyi esillä 20 vuotta. Sen jälkeen museo remontoitiin ja tiloihin rakennettiin uusi näyttely yhdessä Vapriikin museoammattilaisten kanssa. Uudistettu palomuseo avautui yleisölle Tampereen päivänä 2019.
Nykyisessä näyttelyssä on noin 150 esinettä, valokuvaa ja videota, jotka esittelevät muun muassa palomiesten työasuja ja työvälineitä. Museon vanhin esine on vuonna 1901 Tampereelle hankittu raskastekoinen paljenaamari eli savukypärä. Näytteillä on myös erikoinen pullanpilkkomiskone, jota palokunta on käyttänyt apuna kaupungin sorsien ruokinnassa.
Museon kohdeyleisöä ovat pelastuslaitoksen omat työntekijät sekä muut palokunnan historiasta kiinnostuneet ihmiset. Museolla ei ole omaa vakituista henkilökuntaa eikä säännöllisiä aukioloaikoja, mutta siihen on päässyt tutustumaan vapaasti, kun keskuspaloasemalla on järjestetty avoimien ovien tapahtumia. Ryhmille palomuseota voidaan esitellä myös tilauksesta.
Museon tilat sijaitsevat kellarikerroksessa, johon ei ole esteetöntä kulkua.
Aiheesta muualla

Palomuseon kotisivut
Palomuseon esittelyvideo Pirkanmaan pelastuslaitoksen sivuilla
VirtualTampere: Virtuaalivierailu palomuseoon
Andrew Faulds

| Andrew Faulds> Henkilötiedot |
| --- | --- |
Syntynyt: 1. maaliskuuta 1923 Tansania
Kuollut: 31. toukokuuta 2000
Poliitikko
Puolue:  Työväenpuolue
Asema:  parlamenttiedustaja
Vaalipiiri:  Smethwick (1966–1974) Warley East (1974–1997)
Andrew Faulds (1. maaliskuuta 1923 Tansania – 31. toukokuuta 2000) oli brittiläinen näyttelijä ja poliitikko.
Faulds valmistui Glasgow'n yliopistosta. Hän esiintyi 37 elokuvassa. Radiossa hänen tunnetuin roolinsa oli Jet Morgan kuunnelmasarjassa Journey into Space. Parlamenttiin Faulds valittiin ensimmäisen kerran 1966 Työväenpuolueen edustajana Smethwickin vaalipiiristä. Vuonna 1974 hän siirtyi Warley Eastin vaalipiiriin. Parlamenttipaikan hän piti vuoteen 1997 asti, jolloin hän jäi eläkkeelle. Faulds tuli tunnetuksi eurooppalais- ja arabimyönteisenä poliitikkona, ja räväkkänä esiintyjänä.
Aiheesta muualla

Andrew Faulds Internet Movie Databasessa. (englanniksi)
Andrew Faulds Elonetissä.
Sérifoksen arkeologinen museo

| Sérifoksen arkeologinen museo Αρχαιολογικό Μουσείο Σερίφου |
| --- | --- |
 Sérifoksen arkeologinen museo.
Tyyppi:  arkeologinen museo
Sijainti:  Chóra, Sérifos, Etelä-Egean saaret, Kreikka
Perustettu:  1976
Koordinaatit:  37°9′21″N, 24°30′21″E
 fiSérifoksen arkeologinen museo 
   
Sérifoksen arkeologinen museo (kreik. Αρχαιολογικό Μουσείο Σερίφου, Archaiologikó Mouseío Serífou) tai oikeammin Sérifoksen arkeologinen kokoelma (Αρχαιολογική Συλλογή Σερίφου, Archaiologikí Syllogí Serífou) on arkeologinen museo Sérifoksen kylässä eli Chórassa Sérifoksen saarella Kreikassa. Se esittelee saarelta löydettyä pääosin antiikin aikaista esineistöä.
Museo on perustettu vuonna 1976. Se toimii Sérifoksen kunnantalon yhteydessä.
Kokoelmat

Museon kokoelmiin kuuluu löytöjä erityisesti klassiselta, hellenistiseltä ja roomalaiselta kaudelta. Ne ovat peräisin antiikin Serifoksen kaupungin tai muiden paikkojen kaivauksista eri puolilta saarta. Esineisiin lukeutuu muun muassa marmoriveistoksia, keramiikkaa, hautakiviä ja piirtokirjoituksia. Museon ulkotilojen lapidariumissa on esillä rakennusten koristeosia.
Museon kokoelmia.
Museon kokoelmia.
Museon kokoelmia.
Museon kokoelmia.
Patsaan torso.
Hautakivi, hellenistinen.
Patsaan torso, hellenistinen.
Patsaan torso, roomalainen.
Museon lapidariumia.
Museon lapidariumia.
Aiheesta muualla

Kuvia tai muita tiedostoja aiheesta Sérifoksen arkeologinen museo Wikimedia Commonsissa
Anrep

Anrep-suvun vaakuna.
Anrep on Ruotsin ritarihuoneeseen kirjoitettu aatelissuku numero 236. Suku on lähtöisin Liivinmaalta, missä Goswin Anrep mainitaan vuonna 1470.
 Tämän jälkeläinen Rainhold Anrep toimi Ruotsissa kuningas Kustaa II Aadolfin hovimarsalkkana ja tämän poika Gustaf (1616-1666) kohosi sotilasurallaan everstiksi ja aateloitiin vuonna 1635. Johan Gabriel Anrep (1712-1281) oli  hovioikeuden neuvos ja asessori.
Anri Saarivainio

Anri Saarivainio (o.s. Hänninen, s. 26. tammikuuta 1972) on suomalainen jalkapalloerotuomari. Hän aloitti naisten SM-sarjassa erotuomarina vuonna 1991. Hän oli FIFA-erotuomarina vuosina 1997–2006. Hän oli viisi kertaa erotuomarina PM-kisoissa. Hän oli erotuomarina alle 18-vuotiaiden tyttöjen EM-lopputurnauksessa vuosina 2000, 2001 ja 2002, alle 19-vuotiaiden tyttöjen EM-lopputurnauksessa vuonna 2004 sekä alle 19-vuotiaiden tyttöjen MM-turnauksessa 2002. Hän oli neljäntenä erotuomarina naisten UEFA Cupin loppuottelussa vuonna 2002 ja erotuomarina universadeissa 2005.
Anri Saarivainio on toiminut erotuomarina yli sadassa naisten liigaottelussa.
Tai’an

| Tai’an 泰安市, Tài’ān Shì |
| --- | --- |
 Tai’anin sijainti Kiinan Shandongin maakunnassa
 Tai’an
 Koordinaatit: 36.1994°N, 117.0810°E 
Valtio:  Kiina
Maakunta:  Shandong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  7 761 km²
Väkiluku (2010):  5 494 207
Aikavyöhyke:  UTC+8
Postinumero:  271000
Suuntanumero(t):  +86 (0)538
 
 www.taian.gov.cn 
Infobox OKVirheellinen NIMI-arvo: 
Tai’an (kiin. 泰安市, pinyin: Tài’ān Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 50 kilometriä maakunnan pääkaupunki Jinanista etelään. Tai’anin väkiluku on 5,494 miljoonaa (2010) ja pinta-ala 7 761 neliökilometriä.
Tai’anin kaupunki rajoittuu etelässä Jiningin, lännessä Puyangin, luoteessa Liaochengin, pohjoisessa Jinanin, idässä Zibon ja Linyin prefektuuritason kaupunkeihin.
Hallinnollinen jako

Piirikuntatasolla kaupunki jakautuu (numerointi kuten kuvassa; tämän lähteen mukaan vuonna 2014 väkiluku oli 5,5887 miljoonaa):
Piirikuntien alapuolisella tasolla Tai’an jakautuu edelleen paikallishallinnollisiin osiin, johon lukeutuu 88 kuntatason yksikköä, 157 kaupunkimaista yhteisöä ja 3 577 kylähallintoa.
Taishan eli Taivuori

Nähtävyyksistä tunnetuin on kaupungille nimensä antanut, maailmanperintökohteena tunnettu, 1,5 kilometriä tasangon yläpuolelle kohoava Taivuori (Taishan), jonka huippu sijaitsee linnuntietä seitsemän kilometriä Tai’an kaupungitalon pohjoispuolella. Vuorta pidettiin jo Qin-dynastian aikaan (221-207 eaa.) yhtenä Kiinan viidestä pyhästä  vuoresta ja yleensä näistä kaikkein pyhimpänä. Vuorella on usean uskonnon temppeleitä, erityisesti buddhalaisia ja taolaisia temppeleitä.
Näkymä Tai’anin kantakaupungista (2007).
Tai’anin kantakaupunkia.
Tai’anin Taishanin rautatieasema.
Näkymä Taivuorta kohti.
Puolentoista kilometrin korkuinen Taivuori (Taishan) on tunnettu matkailunähtävyys Kiinassa ja monen pyhäkön sijaintipaikka.
Näkymä Taivuorelta.
Aiheesta muualla

Kuvia tai muita tiedostoja aiheesta Tai’an Wikimedia Commonsissa
Tai'an (Shandong) City Information (erityisesti talouspainotus) (englanniksi) (chinaknowledge.com)
China Postal Code Shandong Province (prefektuuri ja piirikuntataso) (englanniksi) (youbianku.com)
Paikallishallinnollinen jako.
Taitouinti kesäolympialaisissa 2008

Pekingin kesäolympialaisten 2008 taitouintikilpailut järjestettiin 18. - 23. elokuuta Pekingin kansallisessa vesiurheilukeskuksessa.
Aikataulu

| Pvm | Kellonaika | Laji |
| --- | --- | --- |
| Maanantai 18. elokuuta 2008 | 15:00-16:40 | Pariuinti: tekninen osio |
| Tiistai 19. elokuuta 2008 | 15:00-17:10 | Pariuinti: vapaaohjelma (karsinta) |
| Keskiviikko 20. elokuuta 2008 | 15:00-16:30 | Pariuinti: vapaaohjelma (loppukilpailu) |
| Perjantai 22. elokuuta 2008 | 15:00-15:45 | Joukkuekilpailu: tekninen osio |
| Lauantai 23. elokuuta 2008 | 15:00-15:45 | Joukkuekilpailu: vapaaohjelma (loppukilpailu) |
Karsinnat olympialaisiin > Joukkuekilpailu

| Tapahtuma | Pvm | Paikat | Karsinnasta selvinneet |
| --- | --- | --- | --- |
| Isäntämaa | - | 1 |  Kiina |
| Eurooppa cup | 30. toukokuuta-2. kesäkuuta 2007 | 1 |  Venäjä |
| Pan-Amerikan kisat 2007 | 13. - 29. heinäkuuta 2007 | 1 |  Yhdysvallat |
| Afrikan mestaruuskilpailut | 4.-5. joulukuuta 2007 | 1 |  Egypti |
| Oseanian karsinnat | 19.-22. joulukuuta 2008 | 1 |  Australia |
| Olympialaisten karsinnat | 16.-20. huhtikuuta 2008 | 3 |  Espanja    Japani    Kanada |
Karsinnat olympialaisiin > Pariuinti

| Tapahtuma | Pvm | Paikat | Karsinnasta selvinneet |
| --- | --- | --- | --- |
| Joukkuekilpailuun selvinneet | - | 8 |  Kiina    Venäjä    Yhdysvallat    Egypti    Australia    Espanja    Japani    Kanada |
| Oseanian karsinnat | 19.-22. heinäkuuta 2007 | 1 |  Uusi-Seelanti |
| Olympialaisten karsinnat | 16.-20. huhtikuuta 2008 | 15 |  Italia    Ukraina    Kreikka    Alankomaat    Sveitsi    Brasilia    Ranska    Israel    Pohjois-Korea    Kazakstan    Meksiko    Yhdistynyt kuningaskunta    Valko-Venäjä    Tšekki    Itävalta |
Mitalistit

| 0 | 1 | 2 | 3 |
| --- | --- | --- | --- |
| Laji |  Kultaa |  Hopeaa |  Pronssia |
| Pariuinti |  Venäjä   Anastasia Davidova   Anastasia Jermakova |  Espanja   Andrea Fuentes   Gemma Mengual |  Japani   Saho Harada   Emiko Suzuki |
| Joukkuekilpailu |  Venäjä   Anastasia Davidova   Anastasia Jermakova   Marija Gromova   Elvira Hasjanova   Natalja Ištšenko   Olga Kužela   Jelena Ovtšinnikova   Anna Šorina   Svetlana Romašina |  Espanja   Alba Maria Cabello   Raquel Corral   Andrea Fuentes   Gemma Mengual   Thaïs Henríquez   Laura López   Gisela Morón   Irina Rodríquez   Paola Tirados |  Kiina   Gu Beibei   Huang Xuechen   Jiang Tingting   Jiang Wenwen   Liu Ou   Luo Qian   Sun Qiuting   Wang Na   Zhang Xiaohuan |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Venäjä | 2 | 0 | 0 | 2 |
| 2 |  Espanja | 0 | 2 | 0 | 2 |
| 3 |  Japani | 0 | 0 | 1 | 1 |
| 3 |  Kiina | 0 | 0 | 1 | 1 |
Kesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon  | Taitouinti | Uimahypyt | Uinti  | Vesipallo | Voimistelu | Yleisurheilu
Taitouinti olympialaisissa
1896–1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Andrew Dice Clay

| Andrew Dice Clay> Andrew Clay Silverstein |
| --- | --- |
 Andrew Dice Clay vuonna 2012.
Henkilötiedot
Syntynyt: 29. syyskuuta 1957 (ikä 67) New York, New York, Yhdysvallat
Ammatti:  stand up -koomikko, näyttelijä, muusikko, elokuvatuottaja, televisiotuottaja
Näyttelijä
Merkittävät roolit:  Ford Fairlane
Aiheesta muualla
www.andrewdiceclayofficial.com
IMDb 
Elonet
Andrew ”Dice” Clay Silverstein (s. 29. syyskuuta 1957 New York) on yhdysvaltalainen stand up -koomikko, näyttelijä, muusikko, sekä elokuva- ja televisiotuottaja. Hän tuli 1980-luvulla tunnetuksi räävikkäästä ja tarkoituksenhakuisen loukkaavasta ”The Diceman” -lavaroolihahmostaan, joka on johtanut hänet mm. saamaan elinikäisen esiintymiskiellon MTV-kanavalle ja saanut 20th Century Fox -yhtiön purkamaan hänen kanssaan tekemänsä elokuvasopimuksen. Vuonna 1990 Dicesta tuli ensimmäinen koomikko joka esiintyi kahtena peräkkäisenä iltana loppuunmyydyllä Madison Square Garden -areenalla.
Näyttelijänä Clayn merkittävimpiin töihin kuuluu pääosa Renny Harlinin ohjaamassa elokuvassa Ford Fairlane (1990) sekä sivuosat Woody Allenin ohjaamassa elokuvassa Blue Jasmine (2013) ja Bradley Cooperin esikoisohjauksessa A Star Is Born (2018). Clay on myös näytellyt itseään Showtimen vuosina 2016–2017 lähettämässä televisiosarjassa Dice, joka perustui osittain hänen omaan elämäänsä.
Valikoitu filmografia > Elokuvat

Yöpartio (1984)
Ford Fairlane (1990)
Valomerkin jälkeen (2001)
Blue Jasmine (2013)
A Star Is Born (2018)
Tampereen pormestari

| Tampereen pormestari |
| --- | --- |
 Tampereen kaupunginvaakuna
 
 Nykyinen Kalervo Kummola 15. toukokuuta 2023 lähtien
Nimittäjä:  Tampereen kaupunginvaltuusto
Kauden pituus:  4 vuotta (valtuustokausi)
Perustettu:  2007
Ensimmäinen:  Timo P. Nieminen
Palkka:  14 645 €
Kotisivut:  Tampereen-kaupunki/pormestari
Tampereen pormestarin tehtävänä on toimia kaupunginhallituksen puheenjohtajana ja johtaa asioiden käsittelyä kaupunginhallituksen kokouksissa. Hän määrittelee kaupunginhallitukselle esiteltävien asioiden valmistelun suuntaviivat sekä johtaa kaupunginhallituksen alaisena kaupungin toimintaa, hallintoa ja taloudenhoitoa. Sekä pormestari että apulaispormestarit valitaan neljän vuoden valtuustokauden ajaksi. Valtuusto voi kuitenkin erottaa pormestarin ja apulaispormestarin kesken toimikauden. Tampereella oli kaupunginjohtaja vuosina 1929–2007. Vuonna 2007 siirryttiin pormestarimalliin. Pormestariksi valittiin Timo P. Nieminen.
Tampereen pormestarit

| №>  | Pormestari (syntynyt–kuollut) | Pormestari (syntynyt–kuollut) | Toimikausi | Puolue |
| --- | --- | --- | --- | --- |
| 1. |  | Nieminen, Timo P.Timo P. Nieminen (1944–) | 2007–2012 | Kokoomus |
| 2. |  | Ikonen, Anna-KaisaAnna-Kaisa Ikonen (1977–) | 2013–2017 | Kokoomus |
| 3. |  | Lyly, LauriLauri Lyly (1953–) | 2017–2021 | Sosialidemokraatit |
| 4. |  | Ikonen, Anna-KaisaAnna-Kaisa Ikonen (1977–) | 2021–2023 | Kokoomus |
| 5. |  | Kummola, KalervoKalervo Kummola (1945–) | 2023– | Kokoomus |
Apulaispormestarit

Pormestarin lisäksi Tampereen kaupungin johdossa on neljä apulaispormestaria, jotka ovat kaupunginhallituksen jäseniä ja toimivat kukin oman palvelualuelautakuntansa puheenjohtajana. Vuonna 2023 tehtäviinsä valitut apulaispormestarit ovat:
elinvoiman ja kilpailukyvyn palvelualueen lautakuntien apulaispormestari Ilkka Sasi (2023−2025) (kok.), edeltäjä Pekka Salmi (2021−2023) (sd.)
kaupunkiympäristön palvelualueen lautakuntien apulaispormestari, Aleksi Jäntti (2021−2023) (kok.), Pekka Salmi (2023−2025) (sd.)
sosiaali- ja terveyslautakunnan apulaispormestari, Johanna Loukaskorpi (sd.)
sivistyslautakunnan apulaispormestari, Matti Helimo (vihr.)
Anna (raha)

Englannin Itä-Intian kauppakomppanian lyömä kuparinen neljännesannan kuparikolikko vuodelta 1835.
Anna (hindustaniksi आना) oli rahayksikkö, jota käytettiin Intiassa ennen maan valuutan muuttamista kymmenjärjestelmään vuonna 1957. Yksi anna oli arvoltaan 1/16 rupiaa. Anna itsessään jakaantui neljään paisaan tai 12 piesiin.
Taidehistorian seura

| Taidehistorian seura – Föreningen för Konsthistoria |
| --- | --- |
Perustettu:  1974
Tyyppi:  tiedeseura
Päämaja:  Helsinki
Viralliset kielet:  suomi, ruotsi
Puheenjohtaja:  Juhana Lahti
Aiheesta muualla
Sivusto
Infobox OKVirheellinen NIMI-arvo: 
Taidehistorian seura – Föreningen för Konsthistoria on suomalainen taidehistorian tiedeyhdistys, joka on perustettu vuonna 1974. Se edistää taidehistorian tutkimusta ja julkaisee Taidehistoriallisia tutkimuksia – Konsthistoriska studier -julkaisusarjaa ja Tahiti-verkkolehteä.
Toiminta

Taidehistorian seura – Föreningen för Konsthistoria on kaksikielinen taidehistorian tieteellinen seura. Sen tarkoituksena on toimia taidehistorian edistämiseksi. Yhdistys järjestää tavoitteen toteuttamiseksi kokouksia, esitelmätilaisuuksia ja seminaareja sekä julkaisee tutkimuksia.
Seura julkaisee keskimäärin kerran vuodessa ilmestyvää vertaisarvioitua Taidehistoriallisia tutkimuksia – Konsthistoriska studier -julkaisusarjaa. Lisäksi syksystä 2011 lähtien seura on julkaissut Tahiti-verkkolehteä, joka on lyhenne ilmaisusta ”taidehistoria tieteenä”.
Historia

Taidehistorian seura sai alkunsa Turussa lokakuussa 1973 pidetyssä taidehistorian laitehistorian laitosten ainekokouksessa. Siellä todettiin, ettei Suomessa ole yhtään yleistää ja tieteellistä taidehistorian aikakausjulkaisua. Yliopistojen edustajista valittiin toimikunta, jonka tehtävänä oli valmistella hanketta ja kerätä artikkeleita ensimmäistä julkaisua varten.
Valmistelevan toimikunnan johdossa oli toiminut dosentti Aimo Reitala. Seuran perustava kokous pidettiin 23. toukokuuta 1974 ja Taidehistorian seura – Föreningen för Konsthistoria rekisteröitiin 25. syyskuuta. Reitalan lisäksi perustajajäseniä olivat muun muassa Henrik Lilius ja Bo Ossian Lindberg.
Reitalasta tuli seuran ensimmäinen puheenjohtaja, jona hän toimi yhdeksän vuoden ajan. Julkaisutoiminnan lisäksi seuran keskeisimmiksi toimintatavoiksi muotoutuivat vuosikokousten tieteelliset esitelmät ja matkat.
Puheenjohtajat

Seuran puheenjohtajat ovat olleet:
Aimo Reitala (1974–1982)
Henrik Lilius (1983–1986)
Eeva Maija Viljo (1986–1988)
Marja-Terttu Knapas (1988–1992)
Ville Lukkarinen (1993–1997)
Pekka Korvenmaa (1997–2000)
Renja Suominen-Kokkonen (2001–2007)
Johanna Vakkari (2007–2013)
Elina Räsänen (2013–2018)
Susanna Aaltonen (2018–2022)
Juhana Lahti (2022–)
Amerikan Suomalainen Lehti (1879–1894)

Lehden ensimmäisen numeron etusivu.
Amerikan Suomalainen Lehti oli vuosina 1879–1894 ilmestynyt amerikansuomalainen sanomalehti.
Johan Takkinen, Niilo Majhannu, August Nylund ja David Castren perustivat Amerikan Suomalaisen Lehden Michiganin Calumetissa. Sen toimittajaksi palkattiin maanmittarina työskennellyt Alex Leinonen. Nelisivuinen ja nelipalstainen lehti kasvoi vähitellen seitsenpalstaiseksi. Sen levikki oli noin 800 kappaletta, josta 300 meni Suomeen. Lehti tuki aluksi lestadiolaisia, mutta siirtyi myöhemmin Suomi-Synodin kannattajaksi. Leinonen myi omistukseensa siirtyneen lehden vuonna 1892 Victor Burmanille, joka muutti sen Hancockiin. Sen tilaajamäärä nousi tuolloin 3 000:een kappaleeseen. Vuonna 1894 Burman siirsi lehden Chicagoon, jossa se pian lakkasi.
Amerikan Suomalainen Lehti -nimellä oli vuonna 1876 ilmestynyt myös A. J. Muikun toimittama Yhdysvaltojen ensimmäinen suomenkielinen sanomalehti.